
52                                                                  DR 30.7.2018                                                       

 
3.28 ptg. 

 Dato’ Sri Dr. Haji Ismail bin Haji Mohamed Said [Kuala Krau]: Terima kasih Tuan 
Yang di-Pertua, lama saya tak dapat peluang berbahas cuti panjang duduk di atas.  

Terima kasih Tuan Yang di-Pertua, handsome, kacak bergaya senyuman sangat 
manis... [Dewan riuh] 

 Timbalan Yang di-Pertua [Tuan Nga Kor Ming]: Terima kasih daun keladi.  

 Dato’ Sri Dr. Haji Ismail bin Haji Mohamed Said [Kuala Krau]: Akan tetapi masa 
tambahan tidak ada ya? [Ketawa] Terima kasih Tuan Yang di-Pertua, saya dapat bahas sama 
terhadap Titah Seri Paduka Baginda Yang di-Pertuan Agong pada Mesyuarat penggal pada 
kali ini.  

Saya ucap tahniah kepada Speaker dan Timbalan-timbalan Speaker yang penuh 
integriti dan saya yakin akan menjalankan tugas dengan penuh berkeamanahan 
sebagaimana setiap pagi kita berdoa kepada Allah supaya kita dapat berbicara, bertukar-
tukar fikiran dengan penuh bertanggungjawab, amanah dan juga berkeamanahan. 

 Saya juga ucap terima kasih kepada bekas Speaker kita Yang Berhormat Tan Sri 
Pandikar Amin Mulia dan juga Yang Berbahagia Setiausaha Dewan yang telah dapat 
menjalankan tugas iaitu Yang Berbahagia Datuk Roosme, begitu baik sekali sehingga kekal 
lama di dalam Dewan ini dan saya percaya khidmat bakti beliau sangat diperlukan dalam 
Dewan.  

Oleh sebab itulah setelah ditukarkan naik pangkat ke tempat lain sebagai Ketua 
Pengarah Jabatan Pembangunan Wanita dan Masyarakat tetapi dipanggil balik duduk dalam 
Dewan sebagai Setiausaha Dewan bagi mengendalikan Dewan. Saya percaya sikap penuh 
keamanahan dan saya percaya sikap penuh keamanahan Speaker dan Setiausaha Dewan 
dapat menaikkan integriti dan juga nama baik Dewan Rakyat yang mulia ini. 

■1530 

 Saya tak cukup masa yang panjang, cuma saya hendak ucapkan ribuan terima kasih 
kepada Yang Amat Berhormat Perdana Menteri, Yang Amat Berhormat Langkawi yang 
sebelum menjadi Perdana Menteri ada video klip bergambar di tapak pembinaan ECRL di 
Kuantan, Pahang dan mengatakan bahawa inilah contoh kalau kita teruskan projek ini, akan 
menjual kedaulatan negara.  

Akan tetapi alhamdulillah kerana bila duduk di kerusi Perdana Menteri, memikirkan 
hubungan baik antara Malaysia dan negara-negara lain terutama sekali negara China yang 
mempunyai perdagangan ekonomi yang cukup hebat di dalam dunia kita dan akhirnya, 
daripada bajet kos pembinaan RM55 bilion tersebut diteruskan walaupun ada peningkatan 
kos kepada RM70 bilion. Mungkin ada hidden cost yang akan dijelaskan oleh Menteri 
Kewangan, kenapa ada kenaikan kepada kos pembinaan tersebut. 

Saya yakin bahawa dengan hubungan baik antara Kerajaan Malaysia dan juga 
Kerajaan China akan dapat memulihkan semula hubungan baik dan juga perdagangan dua 
hala antara Malaysia dan negara China. Kita haraplah apabila diteruskan, Kerajaan China 
yang dahulunya berjanji untuk membeli minyak kelapa sawit kita tanpa had akan meneruskan 
dasar pembelian tersebut. Saya percaya bila ini dapat dilaksanakan, masalah yang dihadapi 
oleh FELDA, peneroka FELDA sekarang ini minyak kelapa sawitnya begitu jatuh merudum 
dan ada yang hanya mendapat pendapatan RM400 ringgit sebulan.  

Apabila diberikan atau dibuat pembayaran bil-bil, maka tidak ada langsung untuk 
kegunaan harian yang lain. Begitu juga dengan kenaikan harga komuniti getah, saya harap 
dapat juga dipulihkan. Bagi masyarakat luar bandar, getah dan kelapa sawit ini sangatlah 
bergantung harap penduduk-penduduk khususnya penduduk di dalam kawasan luar bandar. 
Dengan penerusan pembinaan ECRL ini, akan dapat memberikan 80 ribu peluang pekerjaan 
yang baru. Saya yakin hasrat kerajaan dahulu, 70 peratus adalah pekerja tempatan dapat 
diteruskan. 

 

 

 



3.28 ptg. Dato' Sri Dr. Haji Ismail bin Haji Mohamed Said [Kuala Krau]: Terima kasih Tuan Yang di-Pertua, lama saya tak dapat peluang berbahas cuti panjang duduk di atas. Terima kasih Tuan Yang di-Pertua, handsome, kacak bergaya senyuman sangat manis... [Dewan riuh]. Timbalan Yang di-Pertua [Tuan Nga Kor Ming]: Terima kasih daun keladi. Dato' Sri Dr. Haji Ismail bin Haji Mohamed Said [Kuala Krau]: Akan tetapi masa tambahan tidak ada ya? [Ketawa] Terima kasih Tuan Yang di-Pertua, saya dapat bahas sama terhadap Titah Seri Paduka Baginda Yang di-Pertuan Agong pada Mesyuarat penggal pada kali ini. Saya ucap tahniah kepada Speaker dan Timbalan-timbalan Speaker yang penuh integriti dan saya yakin akan menjalankan tugas dengan penuh berkeamanahan sebagaimana setiap pagi kita berdoa kepada Allah supaya kita dapat berbicara, bertukar- tukar fikiran dengan penuh bertanggungjawab, amanah dan juga berkeamanahan. Saya juga ucap terima kasih kepada bekas Speaker kita Yang Berhormat Tan Sri Pandikar Amin Mulia dan juga Yang Berbahagia Setiausaha Dewan yang telah dapat menjalankan tugas iaitu Yang Berbahagia Datuk Roosme, begitu baik sekali sehingga kekal lama di dalam Dewan ini dan saya percaya khidmat bakti beliau sangat diperlukan dalam Dewan. Oleh sebab itulah setelah ditukarkan naik pangkat ke tempat lain sebagai Ketua Pengarah Jabatan Pembangunan Wanita dan Masyarakat tetapi dipanggil balik duduk dalam Dewan sebagai Setiausaha Dewan bagi mengendalikan Dewan. Saya percaya sikap penuh keamanahan dan saya percaya sikap penuh keamanahan Speaker dan Setiausaha Dewan dapat menaikkan integriti dan juga nama baik Dewan Rakyat yang mulia ini. #1530. Saya tak cukup masa yang panjang, cuma saya hendak ucapkan ribuan terima kasih kepada Yang Amat Berhormat Perdana Menteri, Yang Amat Berhormat Langkawi yang sebelum menjadi Perdana Menteri ada video klip bergambar di tapak pembinaan ECRL di Kuantan, Pahang dan mengatakan bahawa inilah contoh kalau kita teruskan projek ini, akan menjual kedaulatan negara. Akan tetapi alhamdulillah kerana bila duduk di kerusi Perdana Menteri, memikirkan hubungan baik antara Malaysia dan negara-negara lain terutama sekali negara China yang mempunyai perdagangan ekonomi yang cukup hebat di dalam dunia kita dan akhirnya, daripada bajet kos pembinaan RM55 bilion tersebut diteruskan walaupun ada peningkatan kos kepada RM70 bilion. Mungkin ada hidden cost yang akan dijelaskan oleh Menteri Kewangan, kenapa ada kenaikan kepada kos pembinaan tersebut. Saya yakin bahawa dengan hubungan baik antara Kerajaan Malaysia dan juga Kerajaan China akan dapat memulihkan semula hubungan baik dan juga perdagangan dua hala antara Malaysia dan negara China. Kita haraplah apabila diteruskan, Kerajaan China yang dahulunya berjanji untuk membeli minyak kelapa sawit kita tanpa had akan meneruskan dasar pembelian tersebut. Saya percaya bila ini dapat dilaksanakan, masalah yang dihadapi oleh FELDA, peneroka FELDA sekarang ini minyak kelapa sawitnya begitu jatuh merudum dan ada yang hanya mendapat pendapatan RM400 ringgit sebulan. Apabila diberikan atau dibuat pembayaran bil-bil, maka tidak ada langsung untuk kegunaan harian yang lain. Begitu juga dengan kenaikan harga komuniti getah, saya harap dapat juga dipulihkan. Bagi masyarakat luar bandar, getah dan kelapa sawit ini sangatlah bergantung harap penduduk-penduduk khususnya penduduk di dalam kawasan luar bandar. Dengan penerusan pembinaan ECRL ini, akan dapat memberikan 80 ribu peluang pekerjaan yang baru. Saya yakin hasrat kerajaan dahulu, 70 peratus adalah pekerja tempatan dapat diteruskan.